CELEX: 52018PC0371
Language: hr
Date: 2018-05-31
Title: Prijedlog UREDBE VIJEĆA o proširenju primjene Uredbe (EU) br. .../2018 o uspostavi programa razmjene, pomoći i osposobljavanja za zaštitu eura od krivotvorenja za razdoblje 2021.-2027. (program „Periklo IV.”) na države članice nesudionice

EUROPSKA KOMISIJA
            Bruxelles, 31.5.2018.
            COM(2018) 371 final
            2018/0219(APP)
            Prijedlog
            UREDBE VIJEĆA
            o proširenju primjene Uredbe (EU) br. .../2018 o uspostavi programa razmjene, pomoći i osposobljavanja za zaštitu eura od krivotvorenja za razdoblje 2021.-2027. (program „Periklo IV.”) na države članice nesudionice
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               Ovim se Prijedlogom predviđa da je datum početka primjene akta 1. siječnja 2021. te je upućen Uniji od 27 država članica u skladu s obavijesti Ujedinjene Kraljevine o njezinoj namjeri da se povuče iz Europske unije i Euratoma na temelju članka 50. Ugovora o Europskoj uniji koju je Europsko vijeće primilo 29. ožujka 2017.
            
            
               Program „Periklo” program je razmjene, pomoći i osposobljavanja za zaštitu eura od krivotvorenja. Program je uspostavljen Odlukom Vijeća 2001/923/EZ od 17. prosinca 2001. i njezini su učinci Odlukom Vijeća 2001/924/EZ od 17. prosinca 2001. prošireni na države članice EU-a koje nisu prihvatile euro kao svoju valutu. Naknadnim izmjenama tih temeljnih akata odlukama Vijeća 2006/75/EZ, 2006/76/EZ, 2006/849/EZ, 2006/850/EZ, Uredbom (EU) br. 331/2014 i Uredbom Vijeća (EU) 2015/768
                  1
                trajanje programa produljeno je do 31. prosinca 2020.
            
            
               Komisija u svojem prijedlogu (COM(2018)369) na temelju čl. 133. UFEU-a predlaže nastavak programa „Periklo” u skladu s Višegodišnjim financijskim okvirom za razdoblje nakon 2020.
            
            
               Člankom 139. Ugovora o funkcioniranju Europske unije predviđeno je da se mjere iz njegova članka 133. kojima se uređuje uporaba eura stoga ne primjenjuju na države članice s odstupanjem.
            
            
               Međutim, razmjena informacija i osoblja te mjere pomoći i osposobljavanja koje se provode u sklopu programa „Periklo” trebali bi biti jedinstveni u cijeloj Uniji i stoga bi trebalo poduzeti potrebne mjere kojima se jamči jednaka razina zaštite eura u državama članicama u kojima euro nije službena valuta. Aktivna uloga država članica nesudionica u okviru trenutnog produljenja programa „Periklo 2020.” relevantna je i značajna. Primjerice, Hrvatska narodna banka organizirala je niz konferencija pod nazivom „Balkanska mreža za zaštitu eura” na kojima su se okupili stručnjaci iz jugoistočne Europe radi jačanja zaštite eura od krivotvorenja u tom području, koje je poznato po distribuciji i proizvodnji krivotvorenih eura.
            
            
               Ovim Prijedlogom trebalo bi proširiti program „Periklo” na države članice Europske unije koje još ne koriste euro kao svoju jedinstvenu valutu.
            
            
               2.PRAVNA OSNOVA, SUPSIDIJARNOST I PROPORCIONALNOST 
            
            
               ·Pravna osnova
            
            
               Zakonodavstvo Unije o zaštiti eura od krivotvorenja pripada u područje primjene članka 133. Ugovora o funkcioniranju Europske unije (UFEU). Tom odredbom predviđeno je da Europski parlament i Vijeće, u skladu s redovnim zakonodavnim postupkom, nakon savjetovanja s Europskom središnjom bankom, utvrđuju mjere potrebne za uporabu eura kao jedinstvene valute. Ta odredba primjenjuje se samo na države članice koje su prihvatile euro kao svoju jedinstvenu valutu. 
            
            
               Ovaj Prijedlog temelji se na članku 352. UFEU-a, koji čini pravnu osnovu za proširenje primjene programa „Periklo” na države članice koje nisu prihvatile euro kao svoju jedinstvenu valutu. 
            
            
               ·Supsidijarnost (za neisključivu nadležnost)
            
            
               Ovaj je Prijedlog u skladu s načelom supsidijarnosti. Zaštita europske jedinstvene valute kao javnoga dobra ima jasnu transnacionalnu dimenziju i stoga zaštita eura premašuje interes i nadležnost pojedinačnih država članica EU-a. Imajući u vidu prekogranični optjecaj eura i razmjere međunarodnog organiziranog kriminaliteta u području krivotvorenja eura (proizvodnja i distribucija), nacionalne okvire zaštite treba dopuniti inicijativom EU-a da bi se zajamčila ujednačena nacionalna i međunarodna suradnja i poduzele mjere za uklanjanje mogućih rastućih transnacionalnih rizika.
            
            
               ·Proporcionalnost
            
            
               ·Predložena uredba nužna je, prikladna i odgovarajuća za postizanje željenog ishoda. Njome se predlaže učinkovito jačanje suradnje država članica i Komisije i država članica, bez ograničavanja kapaciteta država članica za zaštitu eura od krivotvorenja. Djelovanje na razini Unije opravdano je s obzirom na to da jasno pomaže državama članicama u zajedničkoj zaštiti eura i potiče primjenu zajedničkih struktura Unije kako bi se poboljšala suradnja i razmjena informacija među nadležnim tijelima
                  2
               .Odabir instrumenta 
            
            
               Uredba se smatra primjerenim pravnim instrumentom za utvrđivanje okvira za zaštitu eura od krivotvorenja. U skladu je s Uredbom Vijeća (EU) 2015/768 od 11. svibnja 2015. o proširenju primjene Uredbe (EU) br. 331/2014 Europskog parlamenta i Vijeća o uspostavi programa razmjene, pomoći i osposobljavanja za zaštitu eura od krivotvorenja (program „Periklo 2020.”) na države članice nesudionice.
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA
            
            
               Komisija je provela ex ante evaluaciju (SWD(2018)281) u kontekstu pripreme Uredbe (EU) br. .../2018 o uspostavi programa razmjene, pomoći i osposobljavanja za zaštitu eura od krivotvorenja za razdoblje nakon 2020. (program „Periklo IV”). Dokazi koji su prikupljeni i predstavljeni u okviru te ex ante evaluacije izravno su prenosivi na ovaj Prijedlog. 
            
         
         
            
               Tijekom javnog savjetovanja o sredstvima iz fondova EU-a u području sigurnosti zatraženo je mišljenje dionika o zaštiti eura od krivotvorenja.
            
            
               4.UTJECAJI NA PRORAČUN
            
            
               U zakonodavnom financijskom izvještaju u prilogu ovom Prijedlogu uredbe Vijeća utvrđuju se utjecaji na proračun te potrebni ljudski i administrativni resursi. Taj financijski izvještaj o utjecaju na proračun istovjetan je financijskom izvještaju za Prijedlog uredbe Europskog parlamenta i Vijeća (EU) br. .../2018 o uspostavi programa razmjene, pomoći i osposobljavanja za zaštitu eura od krivotvorenja za razdoblje nakon 2020. (program „Periklo IV”), različita je samo pravna osnova. 
            
            
               5.OSTALI DIJELOVI
            
            
               ·Planovi provedbe i mehanizmi praćenja, evaluacije i izvješćivanja
            
            
               Nije primjenjivo
            
            
               ·Dokumenti s obrazloženjima (za direktive)
            
            
               Nije primjenjivo
            
            
               2018/0219 (APP)
            
            
               Prijedlog
            
            
               UREDBE VIJEĆA
            
            
               o proširenju primjene Uredbe (EU) br. .../2018 o uspostavi programa razmjene, pomoći i osposobljavanja za zaštitu eura od krivotvorenja za razdoblje 2021.-2027. (program „Periklo IV.”) na države članice nesudionice
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 352.,
            
            
               uzimajući u obzir prijedlog Europske komisije,
            
            
               nakon prosljeđivanja nacrta zakonodavnog akta nacionalnim parlamentima,
            
            
               uzimajući u obzir suglasnost Europskog parlamenta
                  3
               ,
            
            
               u skladu s posebnim zakonodavnim postupkom,
            
            
               budući da:
            
            
               (1)Uredbom (EU) br. .../2018 o uspostavi programa „Periklo IV”
                  4
                predviđeno je da se ona primjenjuje u državama članicama u skladu s Ugovorima. Člankom 139. Ugovora o funkcioniranju Europske unije predviđeno je da se mjere iz njegova članka 133. kojima se uređuje uporaba eura ne primjenjuju na države članice s odstupanjem.
            
         
         
            
               (2)Međutim, razmjena informacija i osoblja te mjere pomoći i osposobljavanja koje se provode u okviru programa „Periklo IV” trebali bi biti jedinstveni u cijeloj Uniji.  Stoga bi trebalo poduzeti potrebne mjere kojima se jamči jednaka razina zaštite eura u državama članicama u kojima euro nije službena valuta.
            
            
               DONIJELO JE OVU UREDBU:
            
            
               Članak 1.
            
            
               Primjena Uredbe (EU) br. .../2018 proširuje se na države članice koje nisu države članice sudionice, kako su definirane u Uredbi Vijeća (EZ) br. 974/1998
                  5
               , članku 1. točki (a).
            
            
               Subjekti iz tih država članica smatraju se prihvatljivima za financiranje ako su nadležna tijela u smislu članka 9. Uredbe (EU) br. .../2018 o uspostavi programa „Periklo IV”. 
            
            
               Članak 2.
            
            
               Ova Uredba stupa na snagu sljedećeg dana od dana objave u Službenom listu Europske unije.
            
            
               Primjenjuje se od 1. siječnja 2021.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        Uredba Vijeća (EU) 2015/768 od 11. svibnja 2015. o proširenju primjene Uredbe (EU) br. 331/2014, 
                  SL L 121, 14.5.2015., str. 1.
                   na države članice nesudionice.
               
               
                  
                     (2)
                  
                        Kako je navedeno u uvodnoj izjavi 13. Uredbe (EU) br. 331/2014 Europskog parlamenta i Vijeća o uspostavi programa razmjene, pomoći i osposobljavanja za zaštitu eura od krivotvorenja (program „Periklo 2020.”), 
                  SL L 103, 5.4.2014., str. 1.
                   
               
               
                  
                     (3)
                  
                        SL C, , str. . 
               
               
                  
                     (4)
                  
                        Vidjeti stranicu… ovog Službenog lista.
               
               
                  
                     (5)
                  
                        
                  SL L 139, 11.5.1998., str. 1.